આજે બપોરે ૧ કલાકે સાબરકાંઠા જિલ્લા પંચાયતના સભાખંડમાં યોજાયેલી સામાન્ય સભામાં ડીડીઓ સ્તુતિ ચારણની અધ્યક્ષતામાં સામાન્ય સભા યોજાઈ હતી, જેમાં કારોબારી અધ્યક્ષ હર્ષદભાઈ પટેલ સહિત સત્તાપક્ષના સભ્યો તેમજ વિરોધપક્ષના નેતા મહેન્દ્રસિંહ રહેવર, ગણપતભાઈ પટેલ સહિત સદસ્યો ઉપસ્થિત રહ્યા હતા, આજની સભામાં તલોદ તાલુકાના કઠવાડા ગામના અને પુંસરી બેઠકના સદસ્ય અંબાલાલ દાનાભાઈ પટેલ અને ઈડર તાલુકાના રતનપુર ગામના અને કેશરપુરા બેઠકના સદસ્ય નંદુભાઈ ડાહ્યાભાઈ પટેલ સહિત અનેક સદસ્યોએ સામાન્ય સભામાં જિલ્લા વિકાસ અધિકારી સ્તુતિ ચારણ અને તમામ અધિકારીઓ દ્વારા ચાલી રહેલી તાનાશાહી સામે હોબાળો મચાવ્યો હતો અને આક્ષેપ કર્યો હતો કે ડીડીઓ સ્તુતિ ચારણ સરકારી કાર્યક્રમોમાં વ્યસ્ત રહેવાના કારણે તેમની ઓફીસમાં હોતા જ નથી, જેના કારણે જિલ્લાની પ્રજાના કામો અટવાઈ ગયા છે, આ ઉપરાંત દરેક અધિકારીઓ જિલ્લા પંચાયતના ચૂંટાયેલા સદસ્યોને પણ ગાંઠતા નથી તેવા બેફામ બનીને ઉડાઉ જવાબો આપે છે, જયારે ભ્રષ્ટાચારે તો હદ કરી મુકી છે, જેથી સામાન્ય લોકોની હાલત પણ કફોડી થઈ ગઈ છે.